Harry Potter en català -> Fanfictions -> La Crida d'Avalon - Capítol 45: La costa (I)\nLa Crida d'Avalon - Capítol 45: La costa (I)\nEnviat el dia 21/06/2015 a les 00:45:23\nÚltima modificació 21/06/2015 a les 00:45:23\nCapítol 45: La costa (I)\nEl cap li rodava. Tot era blanc. Estava envoltada d'una boirina incerta que no li deixava veure més enllà. La pell, tota suada, no estava coberta de cap roba. Els cabells pèl-rojos li havien quedat cap enrere, tots despentinats.\nOn era? Què havia passat? L'últim que recordava era que corria per Hogwarts, pels passadissos de Hogwarts, lluitant contra els cavallers de la mort, que havien entrat. Estava sola. Sola? No, sola no. Hi havia en Harry. I en Fred. I la Marta, en Mike i l'Àlex. En Ron i l'Hermione. Sí... hi eren tots.\nI llavors, tot volava. Ells, la paret, les pedres. Les pedres! Hi havia una pedra molt grossa que anava cap a en Fred, sí! Va tenir un mini-atac de pànic per un moment. L'havia tocat? Estava bé, en Fred? Llavors, va veure com la pedra s'acostava, i ella estirava el braç d'en Fred per apartar-lo d'allà però no hi era a temps, i llavors feia un pas i...\nO sigui que era això. Estava morta? Era allò, el que hi havia després de la mort? Un lloc blanc i incert on estava sola? Doncs quina gràcia. Almenys s'hauria pogut retrobar amb els seus pares.\nDe cop, va tenir fred i va desitjar que hi hagués alguna cosa per a vestir-se. Immediatament va aparèixer una pila de roba, tota ben plegada, davant seu. S'hi va acostar i es va vestir; era un vestit blanc de tela molt suau i agradable a la pell. De seguida es va sentir una mica millor i va poder mirar al seu voltant per investigar.\nEl primer que va notar va ser que el terra de sota seu no era llis, sinó més aviat sorrenc, i en sortien algunes herbes que la molestaven als peus descalços. O sigui que tenia tacte, clarament tenia tacte, perquè podia notar el terra i la tela del vestit. Que estrany.\nLa boira s'anava alleugerint, i començava a distingir algunes coses. Un parell de metres davant seu hi començava un bosc força frondós, que s'allargava pel seu voltant. El va anar seguint, girant, i va veure que els arbres s'aturaven abruptament quan arribaven a la costa, just al costat de l'aigua, sense deixar lloc per a una platja. Ella era a la clariana entre el bosc i l'aigua.\nAquell lloc... hi havia estat abans, oi? N'estava segura. I no feia gaire temps. Hi havia estat amb els Desterrats, hi havia lluitat amb els Desterrats.\nLlavors hi va caure. Era a la costa de llac on s'amagava Avalon, a l'altra banda de l'illa, on hi havia la trapa per a entrar-hi. Però la boira que amagava Avalon ara era molt diferent de la boira que hi havia vist durant els mesos que hi havia estat. Molt més brillant, molt més blanca.\n—Benvinguda —va dir una veu de noia.\nEs va girar i es va trobar davant d'una desconeguda. Era jove, no devia tenir ni vint anys. Tenia els cabells negres, molt llargs, recollits en una trena, i uns ulls verds que la Julie estava segura que havia vist en algun altre lloc. Portava una túnica lleugera, semblant a les que havien portat a Avalon però que feia la sensació que era molt més còmoda.\nLa noia es va asseure a la costa, amb els peus a l'aigua, i va fer un senyal a la Julie perquè s'hi acostés. Ella ho va fer però es va quedar a certa distància, tot i que li inspirava confiança; potser perquè tenia els mateixos ulls que l'Ayleth, la Dama del Llac.\n—Tenia ganes de conèixer-te, però no esperava que fos en aquestes condicions —va continuar la noia—. Sóc l'Emelin, la filla de l'Ayleth.\nLes peces van encaixar de cop al cap de la Julie. La filla de l'Ayleth, que havien assignat com a guardiana d'Avalon i havia donat la vida per protegir l'illa quan la Ruella i els altres hi volien entrar. Segons havia dit l'Ayleth, una gran possible successora com a Dama del Llac, més poderosa del que era ella mateixa. Hauria estat una de les Dames del Llac més memorables, al nivell de poques.\nLa Julie va pensar que sempre l'havia fet més gran, però semblava de la seva edat, potser un any més. De tota manera, l'Ayleth era força jove, o sigui que tenia més sentit que fos així.\n—Jo sóc la Julie. Però ja ho saps. On sóc?\n—No ho sé. On diries que ets?\n—A Avalon. Bé, no a Avalon. A la clariana on hi ha la trapa per arribar-hi. Només que sense trapa. I molt més blanca.\n—Sí? —va preguntar, somrient—. Jo hi veig la costa d'Avalon, però des de l'illa. Diria que sóc a la platja del nord, el meu lloc preferit.\n—També era el nostre lloc preferit! Sempre hi anàvem, amb els Desterrats, per practicar i...\nVa notar una punxada de nostàlgia i es va posar trista de cop. Ja estava. No els tornaria a veure mai més; o almenys, fins al cap de molt de temps, si tot anava com havia d'anar.\n—... i per estar junts.\n—Els trobes a faltar, oi?\n—Molt. Estan bé? —va dir de cop, adonant-se que ells continuaven lluitant a Hogwarts—. Els ha passat res?\n—En Mike ha quedat molt malament després de l'explosió, però la Marta li està fent una tècnica de curació que va aprendre a Avalon.\n—Però això és molt perillós! —va fer alarmada.\n—No et preocupis que es recuperarà. Tots dos, es recuperaran. T'ho dic jo.\n—I els altres? Hi havia més gent, a l'explosió!\n—Tots bé. Masegats, però res mortal.\n—T'has posat entre ell i la pedra i li has parat al cop. Has donat la vida per ell.\n—I ho he aconseguit?\n—Sí, sí. Està bé, almenys físicament. Molt en xoc. Com els altres.\n—Ja, suposo que és normal. Però ho superaran. No sóc tan important.\n—Que no ets important? —va fer l'Emelin—. Ets important per tots ells, pels que estan destrossats des que t'has mort. Pels que ho saben i pels que encara no. I deixant això de banda, has donat la teva vida per algú que estimes. Això et converteix en una de les persones més importants del món.\n—Per què? Qualsevol ho hauria fet.\n—No, no tothom ho hauria fet. Salvar algú a costa de la teva vida et fa important, Julie. Et fa important pel món. I a més, fa que la teva mare estigui molt orgullosa de tu.\nLa Julie es va incorporar.\n—La meva mare? És aquí? La puc veure?\n—Està ocupada perquè en Harry la necessita. Ell també ha de prendre una decisió molt difícil i molt important, d'aquí una estona. Però tot i que està trista perquè tenies molt per davant, també està contenta que estimis tant. I el teu pare vol que sàpigues que està igualment orgullós de tu.\nLa Julie va assentir amb un nus a la gola. Ho entenia, que no podia ser amb ella. Però res d'això no negava el fet que el seu pare, en James, i sobretot la seva mare, la Lily, havia dit que n'estava orgullosa. Totes dues havien donat la vida per amor. I això feia que la Julie se sentís més a prop d'ella del que ho havia estat mai.\n—Tu també ets important, doncs. Tu també vas donar la vida.\n—Jo vaig donar la vida perquè era la meva obligació, no et confonguis.\n—Tu vas donar la vida perquè estimes Avalon i els seus habitants. Ningú no t'ho hauria retret, si no ho haguessis fet. Va ser la teva decisió. I va ser una decisió molt valenta.\nL'Emelin va somriure.\n—Avalon s'ho val. Sé que tots els que hi hem viscut som tossuts, i ens agraden les cerimònies excessives, i ens costa mirar més enllà dels nostres nassos. Però això és perquè en el fons tenim por. Sabem que la nostra responsabilitat és molt gran, i tenim por de no estar a l'alçada. I tot i que siguem tossuts, i cerimoniosos, i tancats... Avalon no deixa de ser casa meva, el lloc on m'he criat i que m'ha donat més del que mai no hauria pogut tornar-li.\n—És clar que li vas tornar! Vas donar la vida!\n—I tot i així no em sembla prou.\n—Doncs a mi em sembla de sobres.\nLa Julie va aixecar la vista i va mirar a la llunyania, cap a les aigües boiroses del llac, i hi va distingir una barqueta que s'acostava però quedava massa lluny com per a saber si hi havia alguna cosa a dins.\n—Com és que veiem coses diferents? —va preguntar.\n—Cadascú hi veu una cosa diferent, aquí. I encara veiem coses prou semblants, tu i jo. Si hi hagués algú altre, potser ens veuria senzillament assegudes al terra d'una habitació descalces, i per nosaltres tenim els peus a l'aigua.\nLa Julie es va parar un moment a pensar. La diferència de percepcions era una cosa tan estranya! El que una persona ho veu d'una manera, una altra persona ho veu d'una altra.\n—I la barca? La veus, tu?\n—Una barca? Jo veig un rai, que s'acosta amb alguna cosa a sobre. Pots distingir què és?\n—Per mi, és dins de la barca. No veig res.\n—Bé, no passa res, ja s'acostarà. No trigarà gaire.\n—I mentrestant, què hem de fer?\n—No ho sé, parlar. De què vols parlar?\n—De la batalla. Continuo preocupada pels altres.\n—És una batalla, Julie. Sempre hi haurà gent que viurà i gent que morirà.\n—En certa manera, potser no hauria d'estar tan preocupada, perquè jo m'he mort i la veritat és que no s'hi està tan malament. Però... sempre hi ha temps, per venir aquí. I no hi ha temps per quedar-se allà. A més, la gent que deixes enrere, queden tan malament... Sap molt de greu pensar que no ens farem vells junts, que no seré testimoni de com els cabells se'ls tornen blancs, que mai no veuré com els nostres fills juguen junts.\n—Però digues-me una cosa. Canviaries res del que has fet?\nLa Julie va fer que no amb el cap.\n—Mai de la vida. Em posaria davant d'aquella pedra tots els cops que fes falta.\n—Encara que això esborrés el teu futur?\n—Encara que això esborrés el meu futur.\n—Veus? És això, el que et fa important. El món ha perdut una gran persona.\nLa Julie va notar com es posava vermella, si és que això era possible. Se suposava que era una cosa... no tenia cos, hauria de ser... un fantasma? Es va imaginar pels passadissos de l'escola, amb el Nick-de-poc-sense-cap. Ugh, no. No podia quedar-se enrere, tot i que era temptador pensar que podria tornar a veure els altres. Ella havia fet la seva tria, i havia d'assumir-ne les conseqüències fins el final. Així era com havien de ser les coses.\n—Així doncs, com estan els altres?\n—Els de l'explosió? Bé, estan bé, ja t'ho he dit.\n—Sí, sí, ells ja ho sé, però em refereixo a la resta.\nL'Emelin es va quedar amb la vista clavada a l'aigua, tot i que la Julie no deixava de mirar-la a ella interrogant, esperant una resposta. Com que no deia res, la Julie va seguir la seva mirada fins la barca, que ja estava a prop. Hi podia distingir alguna cosa dins, mal deixada al fons.\nNo va ser fins llavors que va sentir un soroll, una fressa d'alguna cosa que es regirava i forcejava. Alguna cosa que patia.\n—D'on ve, això? —va preguntar, alarmada.\nL'Emelin només va fer un cop de cap senyalant la barca.\nLa Julie es va aixecar i es va endinsar més cap a l'aigua, fins a poder veure completament què hi havia dins de la barca. Quan ho va fer, va desitjar no haver-ho vist mai.\nVa fer un xisclet i va saltar enrere de cop, gairebé caient a l'aigua. Era... una criatura, una mena de nadó esquelètic sense roba que tenia la pell plena de nafres. Semblava moribund, li costava respirar. Feia una barreja de pena, por i fàstic.\n—Què és, això? —va preguntar mentre es tornava a acostar a la costa—. Què li ha passat?\n—No podem fer-hi res —va respondre l'Emelin—. És una cosa que ha mort amb tu.\n—Amb mi? No ho entenc.\n—Aviat ho sabràs.\n—No pares de dir "aviat"! Quan serà, aviat?\n—Depèn. El temps no passa de la mateixa manera, aquí. Ja fa dues hores que hi som i per a nosaltres no han passat més d'uns quants minuts.\n—Abans t'he fet una pregunta. Què ha passat als altres? Vull dir, les de la profecia han d'estar bé, perquè he donat la vida i així no han hagut de ser elles, però...\n—No ha estat així.\n—Com? No, vull dir, he donat la vida, això és evident, no?\n—Sí, però que hagis donat la vida no vol dir que siguis la de la profecia que dóna la vida.\nLa Julie va començar a angoixar-se mentre assimilava el que estava sentint. No! Per això havia de donar la vida! Per les altres! Havia anat massa tard? Si ho hagués fet a la tarda... per què l'havien aturat, eh? Si hagués mort a la tarda hauria estat el mateix final per a ella i un de millor per a una de les altres!\nLi feia pànic preguntar qui havia estat. Cada opció era pitjor que l'anterior. Però ho havia de saber...\n—Ha estat l'Airina, oi? —va dir, caient-hi de cop—. Ha d'haver estat l'Airina.\nL'Emelin no va respondre res i la Julie ho va entendre.\n—No és just —va dir, molt trista—. No s'ho mereixia.\n—I tu sí?\n—És diferent, no és...\n—No és el mateix? En què no és el mateix? Que no ha donat la vida com tu?\n—Però ella tenia en Charlie, i la Lydia, i els seus pares! I tothom se l'estimava!\n—I tu tenies en Fred, i els Desterrats, i el teu germà. I no em diràs que a tu t'odiaven.\n—Jo ja tenia la intenció de donar la vida, ja havia perdut l'esperança de tenir un futur. Ella no.\n—Les coses van com van.\nLa Julie es va desplomar i va perdre tots els ànims. Allò era horrorós.\n—Llavors... no ho entenc. L'Airina ha donat la vida.\n—I la resta de la profecia? Què hi pinto, jo, si no sóc la que dóna la vida? Què hi faig, aquí?\nL'Emelin va respirar profundament mentre la Julie la mirava impacient.\n—Has sentit a parlar mai dels Horricreus?\n—Dels...? És clar que n'he sentit a parlar! Però què hi tenen a veure?\n—Lord Voldemort volia tenir-ne molts. Set, exactament. Però es va trobar amb un entrebanc al camí.\n—No ho entenc. Què hi té a veure, això, amb el que et preguntava? Què més ha passat, a la profecia? —va fer, alterada.\n—Quan Voldemort va voler matar en Harry, tenia l'ànima tan esmicolada que un bocí li va saltar al nadó que tenia davant. Però això no va ser tot. Hi va haver un altre trosset que va anar una mica més lluny, que va trobar una porta secreta i es va escolar al cos del nadó que hi dormia aliè a tot el que passava fora.\nLa Julie va començar a hiperventilar, esverada. Li feia mal el cap. Li podia fer mal el cap?\n—No! Menteixes, no pot ser. Què més ha passat, a la profecia?\n—La Lydia s'ha enfrontat a la seva por. En Matt ha perdut la por per sempre. La Hilary i la Cindy han parat l'envestida.\n—I en què em converteix, això, a mi!? EN QUÈ EM CONVERTEIX!?\n—Abans t'he dit que el teu sacrifici t'ha fet important, i era per alguna cosa més que el que he mencionat!\n—Què se suposa que vol dir, això!?\n—Que has creuat la barrera! Que tot el que ha passat, tota la profecia, ha estat perquè puguis creuar la barrera! I ara et toca acomplir la teva funció.\nLes paraules van ressonar al cap de la Julie, familiars i alienes alhora. Es repetien, sense parar, sense donar-li un segon per a respirar.\nI l'últim podrà creuar la barrera i acomplir la seva funció.\nLike walking into a dream, so unlike what you've seen.__________________________________________\nI avui sí, que sóc puntual! I amb sorpreses i novetats!\nLa primera, el capítol en si. És veritat que no respon gaires preguntes directament, però hi ha moltes respostes implícites i a mitges. I preguntes noves que es plantegen.\nUs ha fet il·lusió, tornar a veure la Julie? A mi moltíssima, que la trobava molt a faltar! Què us sembla, que a "King's Cross" ella hi vegi la costa que la portava a Avalon des de terra ferma? La veritat és que no ho he decidit fins que he escrit el capítol... I que es trobés l'Emelin? Us recordàveu d'ella? Bàsicament només se la menciona en un lloc, quan l'Ayleth explica als Desterrats que l'illa està bloquejada i no es pot entrar-hi ni sortir-ne i els demana ajuda. Llavors la menciona i explica el mateix que pensa la Julie. He volgut donar una mica d'importància al sacrifici d'ella, també, explicar-lo una mica més, sobretot com a paral·lelisme amb la Julie, perquè es moren amb una edat molt semblant: la Julie uns mesos abans de fer els 18, l'Emelin quan feia poc que els havia fet.\nTambé he volgut mencionar els Rondadors, en James i la Lily, almenys. Tinc la sensació que la Lily estaria MOLT orgullosa de la Julie, tot i que trista, com he dit. Però ara ells estan amb en Harry. Amy inclosa :)\nLa resta de preguntes i respostes es presenten soles, em sembla. El tema dels horricreus, el paper de la Julie a la profecia i el que això vol dir a partir d'ara... Perquè hi ha molts problemes pel camí, coses que potser no heu pensat. I és que, ara mateix, hi ha una diferència molt gran entre en Harry i la Julie. A veure qui la veu!\nPer últim, dir-vos que com que aquesta part i la següent van molt lligades, he decidit que l'altra la penjaré... (drumroll...) dimarts! La volia penjar dilluns, però aquesta és una promesa que no sé si podré acomplir hahaha pot ser que hi sigui dilluns, però no vull prometre res. Si voleu passar a donar un cop d'ull potser el trobareu, però si fos que no, dimarts hi seria segur!\nI llavors quedaran quatre capítols + els dos de l'epíleg i PLORARÉ.\nPerò en fi, això ja vindrà.\nSABIES QUE no he decidit qui trobaria la Julie en aquesta "afterlife" fins aquest matí, quan he començat a escriure el capítol? Havia passat per mil opcions: l'Snape, l'Amy, l'Airina, el Dumbledore abans d'anar amb en Harry, en James i la Lily... i més. Però cap no em convencia. I llavors, m'ha vingut de cop que hi havia l'Emelin. Bàsicament he pensat que el Dumbledore era el "guia" del Harry, i l'Ayleth la de la Julie, però és clar, l'Ayleth està viva, i he caigut que l'Ayleth no podia ser però la seva filla sí.\nApa doncs, això és tot per avui. Fins dilluns/dimarts!\nLlegit 640 vegades\nPotter_granger Enviat el 21/06/2015 a les 13:59:18\n#25850 He escrit 9 fanfics amb un total de 161 capítols\nA veure, la Julie ha passat la barrera (entre la vida i la mort?), però segueixo sense imaginar-me quina és la seva funció en la profecia (juntament amb en Harry, matar Voldemort?). Això sí, jo tinc una pregunta: reviurà com en Harry o és una mort definitiva? Segurament es resoldrà a la segona part, no?\nPer últim, BUAAAAH, INTENSIU DE LA CRIDA D'AVALON!!!!! Que bé, en un o dos dies tindrem la segona part!\nhpkarina Enviat el 21/06/2015 a les 15:59:33\n#25852 He escrit 4 fanfics amb un total de 43 capítols\nHolaaa!! Perdona per no comentar l'altre capítol, vaig de cul, ja ho saps! ^^''' Me perdones?? *////*\nM'ha agradat mlt veure Julie i saber que no mor ( o és el que he entès, que li passa com a Harry); no pot ser que jo ho comentara en algun lloc que li passaria com a Harry??? I en què es diferència del que li passa al germà? Buuuffff no sé, me sona que a Harry li deixaven triar si volia viure o morir, no??? I ara, la funció de Julie és matar a Voldemort???? El matarà junt amb Harry???\nJo no recordava a Emelin, però ha estat guai, els paral·lelismes i tal! I m'ha fet molta peneta lo de LIly i James, se m'oblida que també són els seus pares! XD\nAixò de què ella se veu a Avalon ha estat bonic :)\nTan pocs capítols quedeen?? :O Aiii, quina peneta.... I pensar que ens vam conèixer per esta ff!!! :D Però tinc ganes de veure com acaba tot i de l'epíleg! ^^\nSíiííí, dillunssss (o dimarts) bieeeeeeeeeeeen!!!! :D :D :D\nMolts besets i fins a la pròxima!!\nmarta_ginny (Moderador/a FF) Enviat el 21/06/2015 a les 17:01:43\n#25853 He escrit 10 fanfics amb un total de 162 capítols\nPotter_granger: sí, exacte, la Julie ha passat la barrera entre la vida i la mort, i això permetrà que pugui acomplir la seva funció (que encara no sabem quina és). De fet, ni tan sols ells, ho tenen clar, quina és la funció. Ah, aquesta és la gran pregunta, que està relacionada amb la "diferència" que he dit. Penseu com han mort tots dos, perquè han mort de maneres molt diferents, i què vol dir això. I si no se us acut, no us preocupeu, perquè com has dit, demà o passat-demà ho sabreu :)\nRoser: MAL, MAAAAAAAAAAAAAAAL. Quina mena de fan número 1 ets, tu? TT Hahahah vinga, va, posem-nos seriosos i responem el comentari. Ei, ei, qui ho ha dit, que la Julie no es mor? Perquè estic segura que jo no ho he dit xDD La diferència, com he respost a la Potter_granger, rau en la manera que han mort tots dos i el que això significa, no puc dir res més. I la funció no te la diré, que no la saben ni ells hahhaa No et preocupis que no us demanava que recordéssiu l'Emelin, per això la Julie explica bé qui és. Bé, no a Avalon Avalon, al camí que porta a Avalon. Penseu en tota la ressonància que pot tenir, això! Claaaar, són 50 de ff i 2 d'epíleg! Hahaha no t'havies parat a pensar que en faltaven tan pocs, oi? Fins aviat!\nAgatha Black (Moderador/a FF) Enviat el 25/06/2015 a les 16:42:12\n#25866 He escrit 8 fanfics amb un total de 196 capítols\nOkay! Com ja t'he dit abans, perdó pel retard, i aquí va el comentari, que ja era hora!\nComencem pel futur de la Julie. Jo crec que ella, tot i que ara és en el limbo aquest, ara morirà, quan hagi fet el que hagi de fer. El Harry no mor per dos motius: la sang de la seva mare que va morir per protegirlo a ELL (perquè era a per qui anava el Voldemort) i 2) és el Senyor de la Mort, ja que té les tres relíquies, i la Julie no les té. Això`fa el Harry immortal, i a la Julie no. No crec que la Julie pugui salvar-se. ha hagut de morir per matar l'horricreu.\nA banda d'això... o sigui que una part del Voldemort va anar al Harry, i una altra la Julie... La funció d el Julie es matar el Gat, que potser també en té un tros? (hahahahahahaha!) Nah, va, posem-nos seriosos...\nM'agrada que sigui l'Emelin qui se li apareix a la Julie, ho trobo encertat com a "equivalent del Dumbledore". De totes maneres no sé quina pot ser la seva funció, si l'ha de fer al Limbo aquest... com no sigui ajudar el Harry a tornar a la vida...?\nTinc moltes ganes de llegir la segona part. No t'apuris, per això, el més important va primer. Petonets, molt anims i fins aviat!\nLovegood*Weasley Enviat el 26/06/2015 a les 17:18:47\nHo sento que comento una mica tard...\nAl capítol. La Julie!!!!!! M'ha agradat molt que es trovés a la costa per anar a Avalon. La veritat és que no me'n recordava de l'Emelin però quan ho ha dit ja hi he caigut.\nLovegood*Weasley Enviat el 27/06/2015 a les 17:21:13\nAcabo el comentari que en aquell moment vaig haver de marxar.\nEn la diferència entre el Harry i la Julie una cosa curiosa és que el Harry es mor com el James, matat directament per Voldemort i la Julie com la Lily, donant la vida per algú.\nBàsicament volia comentar això però no vaig tenir temps.\nmarta_ginny (Moderador/a FF) Enviat el 30/07/2015 a les 23:53:40\n#26002 He escrit 10 fanfics amb un total de 162 capítols\nGee: la majoria del que has dit ja es respon al següent capítol! Però m'ha fet molta gràcia això del gat hahahah Mardito gat... I sí, a mi l'Emelin també m'agrada molt! En realitat té l'edat de la Julie, tot i que sempre crec que l'havíem fet més gran... i això està molt bé, perquè són molt semblants!\nRosa: No m''hi havia fixat, en aquesta diferència, és molt interessant! Que bé! Faig coses guais sense adonar-me'n xDD Per la resta ja es respon al següent, o sigui que... ja està tot dit!


Najat El Hachmi presentarà el seu darrer llibre "L'últim patriarca" — Cultura\nNajat El Hachmi presentarà el seu darrer llibre "L'últim patriarca"\nNajat El Hachmi presentarà el seu darrer llibre "L'últim patriarca" Amb aquesta novel·la, l'escriptora va guanyar el XXVIII Premi de les Lletres Catalanes Ramon Llull 2008. https://www.sitges.cat/serveis/cultura/actualitat/noticies/najat-el-hachmi-presentara-el-seu-darrer-llibre-lultim-patriarca https://www.sitges.cat/@@site-logo/ajun-lat-color.jpg\nAmb aquesta novel·la, l'escriptora va guanyar el XXVIII Premi de les Lletres Catalanes Ramon Llull 2008.\nEn el llibre, l'autora narra els enfrontaments entre un immigrant marroquí i la seva filla adolescent per les diferents maneres de concebre i integrar-se en la realitat que els envolta a Catalunya. El Hachmi va explicar el dia que va guanyar el premi, que l'obra reflecteix els "contrastos" entre pare i filla que es veuen "amplificats" pel canvi cultural que han patit al passar de viure al Marroc a fer-ho en una capital comarcal catalana.\nEl protagonista és un immigrant marroquí, un patriarca omnipotent, a vegades dèspota, que es troba confrontat amb els canvis culturals que assumeix la seva filla, que trenca amb la tradició d'origen i s'adapta als valors de la nova societat en què viu. Després de distanciar-se durant anys de la seva família, el pare demana al reagrupament familiar per viure amb la seva dona i els seus fills a Catalunya, fet que provoca el patiment d'una "doble moral" per part de la seva filla.\nNajat El Hachmi (Nador, 2 de juliol de 1979) estudià filologia àrab a la Universitat de Barcelona i presentà un informatiu setmanal en llengua Amazic a l'antiga emissora Catalunya Cultura. Actualment resideix a Granollers, on ha treballat de tècnica a l'Ajuntament després de fer de mitjancera cultural a Vic. La presentació del llibre serà el 14 de juny a les 19 hores a l'Edifici Miramar.


La tercera edició de la Fira Internacional del Disc reuneix a Castelló els amants de la música i dels vinils - À Punt\nLa tercera edició de la Fira Internacional del Disc reuneix a Castelló els amants de la música i dels vinils\nDissabte i diumenge està oberta la fira a l'hotel del Golf del Grau per a comprar música de tots els estils i visitar les exposicions.\n30 de novembre 2018 - 22:08\nLa gran festa del vinil. Eixe podria ser el nom d'aquesta fira que, durant el cap de setmana, acosta amants de la música vinguts de tots els racons de l'Estat i també, de França i Anglaterra. Es reuneixen a l'hotel del Golf del Grau de Castelló, que acull el certamen.\nSón cent metres lineals d'aparadors amb discs de tots els estils musicals però amb un denominador comú: estan enregistrats en vinil, un material que no és només per a nostàlgics, sinó que estan descobrint les noves generacions, segons diuen experts com ara el crític musical Juan Vitoria. Segons Vitoria, “és molt interessant veure com els joves consideren modern un format que té més d'un segle d'antiguitat. Per a ells és nou. Probablement, han heretat els equips dels seus pares i ara aprecien eixe so més que el dels CDs”.\nPrecisament, Juan Vitoria és un dels protagonistes d'aquesta tercera edició de la fira perquè, d'una banda, ha muntat una exposició; de l'altra, diumenge punxarà música en dues sessions. Vitoria porta a Castelló la seua història del rock en 100 portades, un recorregut pels discs que han marcat una època. Una altra de les exposicions que es pot visitar a la fira és 'Alta fidelitat: un passeig per la història del disc de vinil', que gira al voltant d'este format.\nEl crític Ignacio Julià, amb els seus llibres sobre mites de la música com Lou Reed i l'audició comentada del clàssic Daydream Nation, de Sonic Youth; activitats per a xiquets, actuacions de cantants i de DJ's, fan este cap de setmana de Castelló una ciutat imprescindible per a tots els que aprecien la música.


Holiday home Buchenberg Buchenberg Alemanya - Ofertes d'hotels amb els MILLORS DESCOMPTES EN LÍNIA\n-, Buchenberg, Buchenberg, Alemanya, 87474 - Veure al mapa\nMés informació sobre Holiday home Buchenberg\nTant si es tracta d'un viatge de plaer com si és de negocis, Holiday home Buchenberg és una elecció d'allotjament magnífica quan visiten Buchenberg. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Holiday home Buchenberg asseguren una estada plaentera als seus clients. Per anomenar algunes de les comoditats de l'hotel, hi ha instal.lacions de barbacoa.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix moltes oportunitats d'oci úniques, com billar, ping pong, jardí. Holiday home Buchenberg és un lloc ideal d'estada pels viatgers que busquin encant, comfort i facilitat a Buchenberg.


Fons d'inversió temàtics - Diari de Girona\nalbert grau 12.01.2019 | 01:51\nFons d'inversió temàtics Diari de Girona\nTots els bancs haurien d'oferir un ampli ventall de fons d'inversió perquè siguin els seus clients els que decideixin com diversificar els seus estalvis. Entre aquesta àmplia carta de fons a disposició de l'estalviador es troben els temàtics o «sectorials», centrats en les grans tendències de l'economia mundial.\nEl concepte de «megatendències» no coneix fronteres i ha impulsat una tipologia de fons d'inversió que pretenen aprofitar els moviments demogràfics, mediambientals o d'estil de vida que marcaran l'evolució de la societat, productes de renda variable que s'han especialitzat a explotar aquestes grans tendències que mouen o mouran l'economia mundial. Aquestes tendències evolucionen independentment del cicle econòmic, a un ritme variable però continu, i la seva principal característica és que tenen la capacitat de canviar la forma en què veiem el món.\nPerò hi ha altres grans tendències en el món avançant en aquests moments. Per exemple, els grans canvis en la demografia (envelliment de la població, moviments migratoris cap a la ciutat, major esperança de vida...). La clau és que aquests canvis o tendències estan tenint lloc al mateix temps i, a més, mai hem patit tants canvis i tan ràpid.\nLes «megatendències» són forces de canvi estructurals que s'han d'identificar amb una perspectiva a llarg termini perquè aprofiten tendències duradores i de creixement visible. Per això, solen tenir èxit en moments d'incertesa econòmica perquè el seu punt de mira és més ampli. Però també tenen alguns inconvenients: Els fons sectorials o temàtics són sempre fons de renda variable, de manera que pateixen una elevada volatilitat. És veritat que les tendències a llarg termini romanen, però les empreses en què confien aquests fons cotitzen cada dia i pateixen canvis. Sobretot, perquè no són empreses dedicades únicament i exclusiva a una «megatendència».\nPer encertar amb l'elecció d'un bon fons d'inversió d'aquest tipus dins la nostra cartera, la idea és identificar la «megatendència» que volem seguir i quedar-nos amb qui millor l'hagi desenvolupat. No totes les gestores són expertes en tot. No es tracta de conèixer les millors empreses del món del sector de robòtica o Intel·ligència Artificial, però sí d'anar de la mà d'un gestor que demostri que les coneix i que porti un temps amb elles.


Igualada té un nou centre comunitari de salut mental\nInici » Comunitari » Igualada té un nou centre comunitari de salut mental\nEdifici on es troba el nou servei\nMoment del descobriment de la placa, Igualada\nAquest recurs públic es troba a l'abast de les entitats i organitzacions que ofereixen serveis en l'àmbit de la salut mental, de les persones amb malalties d'aquest tipus i de les seves famílies.\nDm, 27/12/2016 - 10:48\nL'Espai Salut es troba ubicat a l'edifici de l’antic Centre Arian, a la Plaça d’Espanya d'Igualada, que va acollir fins al 2015 el centre de dia del Consorci Sociosanitari d’Igualada. Es tracta d'un lloc cèntric i ben comunicat per accedir-hi tant amb vehicle particular com amb transport públic.\nAquest nou equipament té una superfície de 530 metres quadrats que es reparteixen en dues plantes totalment accessibles i sense barreres arquitectòniques, amb capacitat per allotjar els diferents serveis i activitats que s’hi desenvoluparan.\nL’Espai Salut acull els Serveis de Promoció de la Salut Mental i el Benestar Emocional de l’Ajuntament d’Igualada, el Centre de Dia i Espai Terapèutic del Consorci Sanitari de l’Anoia (CSA), el Club Social AIDAR i el projecte "Visc al matí" de l’Associació per la Rehabilitació del Malalt Mental de l'Anoia (ARMPA).\nTambé hi són ubicats el programa "Activa’t x la salut mental", l’Espai Situa’t de la Federació de Salut Mental de Catalunya, el Departament de Salut de la Generalitat i l’Equip de Valoració de la Discapacitat i la Dependència del departament de Treball, Afers Socials i Famílies de la Generalitat.


Traducció jurada oficial de certificats mèdics\nTraduccions oficials de certificats mèdics\nT’han demanat la traducció jurada d’un certificat mèdic per iniciar algun tràmit o demanar feina a l’estranger? Les traduccions jurades d’un traductor jurat del Ministeri i de la Generalitat de Catalunya són vàlides per a l’Administració.\nESmedo > Traductor jurat > Certificats mèdics\nEls certificats mèdics a Espanya s’expedeixen en paper oficial timbrat del Consell General de Col·legis de Metges d’Espanya. L’imprès pot comprar-se en qualsevol estanc i és el metge qui ho emplena.\nQuan s’expedeix un certificat mèdic ha de constar sempre el nom complet del metge, el seu número de col·legiat, el col·legi on està inscrit i en quina província té el seu exercici. A continuació s’indica la certificació sobre l’estat de salut del pacient i qualsevol circumstància que pugui influir en el seu empitjorament, segons la finalitat del certificat.\nA l’hora de traduir aquest tipus de certificat, un problema a què se sol enfrontar el traductor jurat és no entendre la lletra del metge, de manera que en alguns casos es sol·licitarà al client que transcrigui el seu contingut per més seguretat. Aquesta part del certificat és la més important del document i el traductor ha d’estar segur del que tradueix.


Cap infant sense beca esportiva – AEIRaval\nCol·labora i ajuda’ns a que cap infant de l’AEIRaval\nes quedi sense beca esportiva\nCol·laboro ara mateix!\nEstà demostrat que la pràctica esportiva ajuda a aprendre i comprendre d’una manera molt vivencial i significativa quin és el significat de l’esforç, la constància i la disciplina\nEls joves aprenen a aconseguir objectius, ser constants, treballar en equip… qualitats que necessiten no només en l’etapa en la que viuen sinó també l’adulta.\nDes de l’AEIRaval fomentem aquesta pràctica com essencial entre els infants i joves; creiem que l’esport en equip, els valors i la companyonia que s’ensenyen i generen amb activitats esportives són molt importants pel posterior desenvolupament dels mateixos.\nPer això, apostem per tal que dues tardes a la setmana, els nostres 90 infants i joves puguin aprendre a nedar, fer exercici i jugar en equip de manera saludable en els centres esportius del barri del Raval.\nAquest any, amb l’arribada del nou curs escolar 2021-2022, necessitem la vostra col·laboració per continuar oferint les beques esportives als infants i joves fins als 16 anys.\nSi aconseguim arribar a aconseguir el nostre repte solidari, 20 infants podran gaudir de les seves beques esportives.\nFés un donatiu puntual\nAmb la teva col·laboració som capaços de seguir amb la nostra tasca.\nAmb una donació regular pots ajudar-nos a canviar la vida de moltes persones.


Núria Barceló (Cofundadora de DEVITECA) – CAE2020\nDiscurs realitzat el dia de la Cloenda de la CAE2020\nTot i que molts de nosaltres ja ens coneixem, m’agradaria començar presentant-me: sóc Núria Barceló, tinc 40 anys, 2 fills i sóc el 50 % d’un projecte que porta per nom Deviteca.\nLa meva relació amb el món empresarial s’inicia de ben jove treballant al negoci familiar, vinculat amb el sector del turisme i la restauració. De fet, vaig estudiar la Diplomatura en Turisme. Més endavant m’incorporo al negoci de la meva parella, també relacionat amb el món de la restauració i actualment som gerents, botiguers, comerciants, cuiners, directors de màrqueting…. i moltíssimes coses més!\nAquest any he format part d’un programa de formació: Direcció Estratègica en Clau de Competències. No és la meva tasca explicar els continguts dels curs, si no el que us voldria explicar és la meva vivència, és a dir, el que ens ha aportat i en tot el que ens ha influenciat.\nSi hagués de posar un titular al programa CAE2020, el meu seria: SABER ANALITZA R L’ENTORN CONSTANTMENT I SABER ADAPTAR-SE ALS CANVIS.\nMolts dels que tirem endavant una empresa, sabem que el dia a dia ens arrossega a centrar-nos en la part més productiva de l’empresa: les compres, els preus, els % de benefici, etc, etc etc. En aquest programa hem treballat a analitzar-nos constantment, tant a nosaltres com al nostre entorn, a saber interpretar els canvis que es van ocasionant al nostre voltant i a saber també adaptar-se:\nI, molt important: a agafar la dinàmica de poder canviar constantment, per què el món actual es mou així: si avui la demanda vol canelons, nosaltres farem canelons, però si demà no en vol, nosaltres hem d’estar preparats a no fer més canelons.\nPer tot això, cal una feina constant, que normalment no és tangible i que generalment no li donem importància o la deixem de banda per quan «tingui temps». Estem parlant de la part ESTRATÈGICA, la part que inclou un anàlisi de la nostra empresa, dels nostres competidors, dels nostres col·laboradors, del mercat, de l’economia, dels aspectes legals…. i molts altres factors que ens influencien i que són molt importants.\nDe vegades podem pensar que per a fer aquestes anàlisis necessitem unes eines especials o una empresa que ens ho faci, nosaltres hem après a fer petites enquestes, de vegades molt casolanes però molt útils.\nHem après a treure beneficis de molts elements que tenim al nostre voltant i que ens poden donar una informació molt important. Hem après a identificar i valorar les competències de cadascun de nosaltres i dels que treballen amb nosaltres, per tal de treballar aquelles que no dominem, i al mateix temps saber aprofitar les competències que tenim adquirides tant nosaltres com dels que formen part del nostre equip.\nI després d’haver treballat tots aquests aspectes tant individualment com amb equip, ens hem adonat que s’han creat uns vincles molt positius, que seria bo aprofitar aquesta petita xarxa amb intenció de treure’n el màxim, compartir experiències, i analitzar-les de manera conjunta, tot i que durant molts anys hem estat reticents a parlar amb altres empreses dels fracassos i problemes professionals.\nNúria Barceló (Cofundadora i codirectora de DEVITECA)\nMaria José Gómez (Empresària i Presidenta de l’Associació de Comerciants d’Hospitalet de l’Infant)


Hostellerie du Château des Monthairons Les Monthairons França - Ofertes d'hotels amb els MILLORS DESCOMPTES EN LÍNIA\n26 Route Verdun, Les Monthairons, Les Monthairons, França, 55320 - Veure al mapa\n"Dinner was unusual but excellent with a variety of flavours...."\nSi el que està buscant és per un hotel ben situat a Les Monthairons, no busqui més enllà de Hostellerie du Château des Monthairons. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Les Monthairons. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, instal.lacions per a minusvàl.lids, aparcament de cotxes, restaurant.\nGaudiu de les comoditats d'alta gama com ara telèfon, aparell de televisió, banyera per tal de relaxar-vos després d'un cansat dia. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com spa. Hostellerie du Château des Monthairons és una elecció inteligents per a viatgers a Les Monthairons, i ofereix una estada relaxant i sense molèsties.\nTots els tipus de viatgers (224) Parelles (168) Viatgers en solitari (20) Famílies amb infants petits (18) Famílies amb infants grans (13) Grups (9)\nAllotjaments a Les Monthairons


Miguelón Express adquireix 20 furgonetes més d’Autolica Industriales – El Mercantil\nL’operador logístic disposa d’una flota de 32 vehicles amb la qual fer entregues de comerç electrònic\nEl concessionari oficial de Mercedes-Benz Vans a Barcelona de Quadis, Autolica Industriales, ha tornat a tancar una operació amb l’operador logístic Miguelón Express amb l’entrega de 20 Sprinter Furgón. D’aquesta forma, la flota de vehicles de la companyia especialitzada en el transport de mercaderies busca afrontar l’augment de la demanda que ha experimentat per l’auge de l’ecommerce en la pandèmia. En total, en l’actualitat disposa d’una flota de 32 vehicles.\n“Les empreses que repartim a domicili estem exprimint les nostres capacitats logístiques i prenent mesures radicals per garantir les entregues, així com la seguretat de repartidors i clients”, ha explicat el gerent de la companyia, Miguel Ángel Navarro Morales. “Vaig comprar la meva primera furgoneta Mercedes-Benz fa 24 anys, quan acabaven de llançar al mercat la primera Sprinter”. Així mateix, el directiu ha destacat el servei postventa d’Autolica Industriales. “La rapidesa i l’ajuda que ofereixen en una averia no té preu”.\nLa Sprinter disposa, entre d’altres, d’arrancada sense clau i connectivitat intel·ligent de la flota\nEl vehicle de tracció davantera disposa de 2,64 metres d’altura, 5,26 de longitud i 2,17 d’amplada, amb un motor dièsel de quatre cilindres i potencia de 114 cavalls de vapor (CV). Entre les seves característiques, es troba l’arrancada sense clau o la connexió automàtica dels llums d’encreuament. A més, inclou serveis per augmentar la relació cost-efectivitat de cada jornada amb una planificació de rutes i gestió d’entregues eficients, a més d’una connectivitat intel·ligent de la flota de Miguelón Express que li permet mantenir sota control els paràmetres dels vehicles en temps real.\nEn relació a la seguretat, compta amb tecnologies com forces per frenar que estabilitzen la direcció en situacions crítiques, correcció del rumb del vehicle per vents laterals o un sistema per evitar que el vehicle es desplaci cap enrere en pendents. També disposa d’un assistent de frenada d’emergència per evitar accidents i un llum de fre d’emergència adaptatiu per reduir el temps de reacció dels conductors que circulen per darrera, a més d’un sistema de frenada d’emergència automàtica en un accident on saltin els airbags.\nMiguel Ángel Navarro Morales


C's es queda a zero al País Basc i Galícia\nBarcelona. Dilluns, 26 de setembre de 2016. 08:39\nActualitzat Dilluns, 26 de setembre de 2016. 08:39\nCiutadans no ha aconseguit cap escó ni al País Basc ni a Galícia. Aquestes eren les seves primeres eleccions en aquestes dues comunitats i haver entrat ja hauria estat un triomf per a ells. Però a les eleccions espanyoles del 20-D i del 26-J, el partit liderat per Albert Rivera es va emportar els pitjors resultats de tota Espanya en aquestes dues regions i així s'ha constatat en els comicis del 25-S.\nAl País Basc han passat de 40.326 vots de les darreres eleccions espanyoles a 21.362 en aquestes, mentre que a Galícia encara n'ha perdut més passant de 133.938 vots el 26-J a 47.538. El vicesecretari general de C's, José Manuel Villegas, ja va admetre que aquests resultats "no són satisfactoris" i va lamentar-se que "està clar que no hem aconseguit l'objectiu que ens havíem plantejat".\nDiferents líders polítics s'han fet ressò dels resultats del partit taronja. Entre ells, el president del Govern, Carles Puigdemont, va deixar anar a Twitter que si han aconseguit zero escons és "perquè no han anat a votar l'Euskadi i la Galícia reals. Sinó, haurien arrasat".\nI continuava, en un altre tuit, posant sobre la taula que "en pocs dies veurem què influeix més en la situació política espanyola: els resultats del socialisme o els de C's".\nEn aquesta mateixa línia, el president del grup parlamentari de Junts pel Sí, Jordi Turull, ha titllat el resultat de C's de "bany de realitat" i ha dit amb ironia que "encara veurem Rivera parlant en nom de la majoria de bascos i gallecs, com fa quan parla dels catalans".\nI encara veurem @Albert_Rivera parlant en nom de la majoria de bascos i gallecs, com fa quan parla dels catalans #banyderealitat\n— Jordi Turull i Negre (@jorditurull) 25 de setembre de 2016\nEl diputat d'ERC al Congrés, Gabriel Rufián, s'ha agafat al "Luis, sé fuerte" que Mariano Rajoy va dir a Luis Bárcenas quan es va fer públic que l'extresorer del PP manejava una comptabilitat 'B' al partit.\n— Gabriel Rufián (@gabrielrufian) 25 de setembre de 2016


L’artista Ximo Canet realitza un mural davant el col·legi Miguel Hernández. Els alumnes del centre culminaran l’obra amb les seues aportacions.\nTags: Alcoi, Miguel Hernández, Ximo Canet\nEn paraules de Paco Agulló, “estem convençuts de que es tracta d’una molt bona iniciativa, perquè ens ajuda a posar en contacte les arts plàstiques amb l’educació en la cultura de la pau i la no violència, alhora que embellim un espai públic. Gràcies a la creació de Ximo Canet, els alumnes del centre podran tractar els continguts i les idees d’aquest mural relacionats amb la literatura, l’art, la justícia o la pròpia educació, i fins i tot interactuar amb la creació per complementar-la amb les seues aportacions. Un projecte molt bonic que volem que tinga continuïtat amb altres centres educatius”.\nAl llarg de les darreres setmanes l’artista plàstic alcoià Ximo Canet ha elaborant un mural a la zona verda situada davant l’entrada principal del CEIP Miguel Henández, una obra que a més de decorar un dels murs d’aquesta zona, pretén servir com a ferramenta educativa per la seua interrelació amb la comunitat educativa del centre.\nEl mural incorpora diverses imatges relacionades amb la cultura, la història, la literatura, i valors com la justícia, els drets humans o l’accés universal a l’educació. A banda d’un retrat del poeta Miguel Hernández, es composa d’un fragment del Gernika de Picasso, i es completa amb imatges d’una protesta estudiantil. Però dins el disseny i també als seus costats també hi ha espais en blanc, destinats a ser completats pels propis alumnes del centre educatiu.\nEl regidor de Cultura i Medi Ambient Paco Agulló indica al respecte que “la idea és que els alumnes puguen treballar a les aules tant la literatura de Miguel Hernández com l’art de Picasso, com els valors humans i universals que tenen implícits les seues creacions, per així completar el conjunt a partir de l’obra de Ximo Canet”.\nEl cost per a l’Ajuntament s’ha limitat a proporcionar els materials que ha utilitzat l’artista, que ha volgut col·laborar així amb el Consistori i amb el propi centre educatiu, fins i tot proporcionant al professorat textos en què s’ha inspirat com a recursos didàctics.


Pressupostos poc participats - Diari de Girona\nPressupostos poc participats\nEn els últims temps sembla que la democràcia ha de ser assembleària per ser pura. Frases com «la veu del poble» o «ha de decidir el poble» surten constantment de la boca de molts polítics. En realitat, es tracta d'un llenguatge purament populista, freqüentment usat pels règims autoritaris. La història ens demostra que la millor de les democràcies és la representativa. En aquesta línia de «donar veu al poble» han sovintejat les consultes i els mal anomenats pressupostos participats. Un eufemisme. Mai de la vida es pot considerar participat o democràtic un procés en el qual voten, com acaba de passar a Girona, el 5,25% dels seus veïns. La màxima participació d'aquestes consultes ciutadanes va ser del 6,49% l'any 2016. Així, ens trobem que aquest any, la prioritat de les obres de la Font de la Pólvora l'ha decidit un 0,95 dels veïns; a Santa Eugènia, un 2,85%; a Vila-roja, un 2,9%; i a Bonastruc-Figuerola, un 2,43%. Per cert, té mèrit que 124 gironins hagin decidit exercir el seu dret al vot per dir que no estan d'acord amb cap de les propostes. Les consultes, quan toquen i per a determinats temes de gran debat ciutadà, com en el seu dia la protecció del paratge de Castell a Palamós o, recentment, els correbous a Santpedor. Els consistoris no poden eludir unes responsabilitats que els corresponen per mandat (democràtic) dels ciutadans.\nL'Ajuntament de Girona ha anunciat –de fet, ja ho va fer l'any passat– una reforma en el model dels «pressupostos participats». L'única reforma possible és suprimir l'invent. Al final, per l'únic que serveix és per desviar l'atenció dels ciutadans. Mentre discutim sobre els «pressupostos participats», no es fa res, o es retarden obres que ja haurien d'estar en marxa. Des de quan els veïns han de decidir sobre la millora d'una vorera, la remodelació d'un carrer o l'arranjament d'una plaça? Si són obres necessàries, que la majoria ho són, les ha d'executar d'ofici l'Ajuntament. Una de les funcions dels ajuntaments és fer obres i millorar la vida dels ciutadans. Per aprovar mocions sobre el procés o els pingüins de l'Antàrtida, que és en el que s'han convertit darrerament els plens municipals, no ens calen. A més, si un ajuntament, com el de Girona, es permet el luxe de gastar, per pur sentimentalisme, 408.000 euros en un pont que no té cap utilitat, vol dir que va sobrat de diners per realitzar obres molt més útils per als ciutadans.


Europa, malgrat tot | País Valencià, Segle XXI\nEuropa, malgrat tot\nPublicat per Redaccio el 21 juny 2016 en Article del dia · 0 comentaris\nAquesta setmana és important, políticament parlant. Cap a mitjan setmana sabrem si el Brexit ha triomfat o no. I cap al final sabrem com es resol finalment la crisi política de l’Estat espanyol. Bé, potser no ho sabrem del cert tan aviat perquè començarà la dansa dels pactes, però algunes incògnites clau s’hauran desvelat. D’aquestes eleccions a Espanya en depenen moltes coses: el govern, els pactes i la reconfiguració del mapa polític (si el PSOE passa a tercera força es produirà un terrabastall intern amb conseqüències imprevisibles). En depèn també si hi ha, o no, un canvi radical de prioritats polítiques en favor de les persones; si canvia l’actitud envers Catalunya; si es forma un executiu sensible a les reivindicacions valencianes, entre moltes altres coses igualment vitals.\nPerò el Brexit o no Brexit afegeix una variable externa vertaderament determinant, substantiva. Passe el que passe, la Unió Europea haurà de prendre bona nota i reaccionar. O la donem per caducada? Em sembla que això seria una gran errada, una actitud suïcida.\nA Gran Bretanya, en aquest referèndum, es manifesta el fort malestar social que recorre tota Europa. I hi ha trobat expressió, especialment, el malestar davant la imatge d’una immigració massiva descontrolada, fomentada pels reportatges al voltant dels campaments de Calais o de la frontera greco-turca. No s’ha de perdre de vista aquest factor. A Gran Bretanya sempre hi ha hagut un pòsit d’opinió molt escèptica amb Europa, per raons històriques. Tanmateix, la integració britànica a Europa ha estat essencial per a equilibrar l’eix franco-alemany, que és la base de l’entesa continental que garanteix l’estabilitat d’un espai geopolític que ha conegut, en època contemporània, dues guerres mundials i un seguit de drames sense fi. I ha beneficiat positivament els britànics.\nAra s’acumulen els malestars. I és fàcil trobar bocs expiatoris. Uns culpen la immigració. Altres culpen Europa. I per què no el capitalisme salvatge que impera arreu? Per què no la City i el capitalisme financer desbocat? Per què no uns governs que no promouen models econòmics equilibrats? Per què no la globalització descompensada? Per què no un escenari mundial en el qual s’obre pas perillosament la tendència al capitalisme sense democràcia?\nFa poc en una entrevista Tariq Ali, un líder d’opinió del trotskisme al si del laborisme, tirava amb bala contra Europa:\n“L’anàlisi que nosaltres fem de la UE és que és una organització totalment antidemocràtica que no representa ningú; només a ella mateixa i a les elits bancàries d’Europa. És una màquina per al capitalisme salvatge. És sorprenent com han tractat països petits com ara Portugal, Irlanda i Grècia. Demà farien el mateix amb Espanya si hi havia un govern d’esquerres (…) Pretendre que la UE és internacionalista i que defensar l’eixida és xovinisme intolerant, doncs no ho accepte. Tota Europa es troba en una situació desastrosa, no només el Regne Unit. Creix la ràbia perquè la gent ja comença a veure el que és.”\nÉs ben curiosa l’argumentació, perquè fora de la UE la Gran Bretanya o els sectors socials que vol defensar Tariq Ali es trobarien no ja igual sinó, molt probablement, pitjor. La UE aporta seguretat i moltes regulacions, tot i que té un problema de legitimació democràtica i de polítiques dominants. És això el que cal reformar o canviar. La construcció europea va molt més enllà de conjuntures. S’ha de considerar en la perspectiva de la història d’Europa.\nTariq Ali, pakistanès nascut a Lahore, no se n’adona de la volada històrica del projecte europeu i simplifica fortament, fins a la caricatura inacceptable, una situació vertaderament greu. I té un problema: coincideix amb una campanya brutal, xovinista, basada en la anti-immigració, que és el veritable combustible del Brexit en aquesta ocasió. Però de la immigració i de les actituds que suscita –una qüestió que tampoc no s’ha de simplificar- caldrà parlar-ne en una altra ocasió. Perquè és ara com ara, a Europa, el motor d’un desplaçament cap a una dreta extrema (populista demagògica o directament filo-feixista) d’importants sectors populars. I això no s’aborda amb frases fetes. La comprensió de l’altre ha d’incloure també la comprensió de l’altre més proper.\nEtiquetes: Gustau Muñoz\nArticle anterior València sic transit, la novel·la i l’historiador. Article següent Ara\n1 agost 2021 · 0 Comments · Redaccio Renau a l’IVAM: art i propaganda


Actualitzada 15/03/2020 a les 19:44\nEstimats: ja sé que sou ciutadans exemplars però us demano personalment que us prengueu molt seriosament la situació. A mesura que vaig paint les informacions sobre les dades que arriben, i sobre el que impliquen per a la propagació de l’epidèmia, m’adono que aquesta és la situació més excepcional que ha viscut mai Catalunya i Espanya: ras i curt.\nPer tant feu tot el que com a individus podem fer: maximitzar la higiene (i doncs minimitzar el risc de propagar la malaltia); minimitzar el nombre de contactes (i doncs confinar-vos al màxim).\nNo escolteu les veus cofoies que diuen que tenim un gran sistema sanitari. És veritat. Però si no aturem el tsunami que es veu venir, no hi ha sistema sanitari que ho aguanti: les matemàtiques no enganyen. I per aturar-lo només hi ha una acció: Màxim confinament=mínims contactes. No petonejeu ni doneu la mà: ni als vostres fills ni als vostres nets, ni molt menys als vostres pares (ja els abraçareu quan acabi tot això). Distàncies mínimes d’un metre. I dieu a tothom que faci el mateix.\nSi el(s) Governs estan a l’altura, patirem i es patirà molt però (fent com a la Xina) ens en sortirem. El de Catalunya va una mica pel davant però el d’Espanya està essent irresponsable. No esperem res d’ells.\n(Article escrit el 12 de març)\nComenta el contingut : Molta sort


Enguany se celebrarà durant el 27 i 28 d’octubre i comptarà amb xerrades, tasts de formatges i venda de productes artesans\nper Redacció dimarts, 23 d’octubre 2018 - 17:00h\nAquest proper cap de setmana se celebra al Palau d'Anglesola la 5a edició de Formatges Artesans, després que l'any passat l'organització decidís no celebrar-la, a causa del context polític que s'estava vivint a Catalunya. La mostra començarà dissabte a partir de les set de la tarda amb una degustació de formatges maridat amb vi dels Vilars d'Arbeca. Posteriorment una xerrada sobre el formatge al món de la cuina i s'acabarà el dia amb un sopar temàtic amb el mateix poliesportiu. Diumenge serà el dia de la fira, oberta a tothom i on es podran adquirir els diferents productes de proximitat. Montserrat Meseguer, alcaldessa del municipi, explica que molts comerços del municipi s'han implicat per promocionar el seu establiment durant la mostra.\n«En total vuit establiments entre comerços, bars i restaurants participaran a la mostra i seran els encarregats d'elaborar el sopar de tapes de formatge de dissabte. D'aquesta manera donen a conèixer el seu negoci i s'impliquen en les activitats del municipi. Aquesta mostra aposta sempre pel producte de proximitat, per tant també comptarem amb la Cervesa Matoll de Mollerussa i vi dels Vilars d'Arbeca i del Castell del Remei. Durant tot el diumenge hi haurà una aula de tast de formatges per qui vulgui degustar els diferents formatges de la mostra», descriu l'alcaldessa. Robert Camps, president de Formatges Camps i membre de l'organització de la mostra junt amb l'ajuntament, explica que amb la mostra del Palau es pretén vincular els formatges amb el territori.\n«Per defecte, sempre pensem que els formatges vénen dels Pirineus, i les mostres principals de formatges es fan sempre a la muntanya. Amb la mostra del Palau, 10 productors de formatges de tota Catalunya, volem donar a conèixer el nostre producte, fet amb productes de proximitat. La Fira destaca pel valor 'KM 0', és a dir, busquem la matèria principal per a generar els nostres productes el més a prop de casa que podem. En el nostre cas si no trobem el que busquem al Palau ho busquen a Mollerussa, sinó a altres poblacions del Pla, i així vinculem directament la mostra i els nostres productes amb el territori», apunta Robert Camps. El preu per participar en el Sopar Temàtic és de 18 euros. Les persones interessades es poden inscriure al mateix ajuntament del Palau. La mostra i el sopar tindran lloc al Pavelló Municipal.


EXCLUSIU PIS SENYORIAL AL CAMÍ DE L'ALEIXAR\nAvui presentem un pis senyorial EXCLUSIU, en un bloc del Camí de l'Aleixar de Reus molt demandat a causa de la poca oferta que hi ha hagut al llarg dels anys. UN PIS DELS DE TOTA LA VIDA... PER A TOTA LA VIDA.\nA OTA Cochs portem un d'aquests pisos senyorials per a aquests clients que busquin seguretat, viure en una de les millors zones de Reus, un immoble gran, espaiós, amb molta llum, terrassa, i a més a més ... VISTES! Tant a la muntanya, com a la mar.\nL'immoble, de 157 m2, es distribueix en:\n- 4 habitacions; la principal, amb zona de vestidor, bany complet en suite, i accés a la terrassa; altres dues habitacions dobles amb vistes a la muntanya, i una habitació simple, però espaiosa.\n- 2 banys complets; el suite, de l'habitació principal, amb plat de dutxa, i l'altre amb banyera.\n- Cuina independent espaiosa, amb accés tant des del distribuïdor, com des del saló-menjador. (Amb accés també a la galeria).\n- Saló - menjador ampli, amb accés a la terrassa, una terrassa gran, amb vistes a la mar, i de la gran zona comunitària.\nLa comunitat compta amb una gran zona enjardinada, espai per jugar a l'futbol, cistella de bàsquet, pista de tennis - taula, i una gran piscina. Veïns de tota la vida, un ambient agradable i gent educada. TOT SEMPRE impol·lut.\nÉs un pis que es caracteritza per la seva amplitud, comoditat en la seva distribució, i llum, a causa de la gran alçada a la qual es troba l'immoble. ÉS UN PIS completíssim ... EL PIS DE FUTUR que buscaves!\n* Opció a plaça d'aparcament i traster al mateix edifici. (Consultar)\nCrida i informeu-vos sense compromís, 977.311 999. Ens trobaràs a Av.Prat de la Riba, 41 bis baixos i a la Plaça Llibertat, 8 baixos.


Reagrupament: Quarta Assemblea Nacional\nQuarta Assemblea Nacional\nL’Assemblea Nacional se celebrarà diumenge , 19 de juny del 2011, a la ciutat de Vic, al Cinema Vigatà (C/Jacint Verdaguer, 22) de 9 a 15 hores .\nVeieu el mapa d'ubicació . L’inici de la sessió plenària serà a les 10 hores.\nPoden assistir a l’Assemblea Nacional, amb plenitud de drets, els associats fins a la data de convocatòria de la 4a Assemblea i que estiguin al corrent de pagament omplint la butlleta d'inscripció abans del dia 15 de juny del 2011. El preu d’inscripció és de 10€ que s’abonaran el dia de l’Assemblea.\nEls associats, les assemblees comarcals i les comissions sectorials poden presentar esmenes a la ponència política . Les esmenes són de quatre tipus: addició, supressió, modificació i a la totalitat. Les esmenes al document s’han de presentar fins el 27 de maig de 2011, seguint el model de full d’esmena de l'apartat Documents i han de ser lliurades a la comissió organitzadora a l’adreça ponenciapolitica@reagrupament.cat .\nProposta de millora del Reglament d'Organització i funcionament\nEls associats, les assemblees comarcals i les comissions sectorials poden presentar esmenes a la proposta de millora del reglament d'organització . Les esmenes al document s’han de presentar fins el 7 de juny de 2011, i han de ser lliurades a la comissió organitzadora a l’adreça ponenciaorganitzacio@reagrupament.cat .\nS'enviarà una única esmena de millora per correu electrònic, indicant si és d'addició, supressió o modificació. Cal indicar clarament la pàgina i l'apartat afectat i, si s'escau, el text alternatiu. Cal indicar també nom, cognoms, correu electrònic i telèfon de la persona que presenta l'esmena de millora. Cas que l'esmena de millora sigui d'una assemblea comarcal o de districte, indiqueu les dades de la persona que representa l'esmena de millora.\nEstatuts de l'Associació Reagrupament Independentista aprovats durant l'assemblea general del 3 d'octubre de 2009\nReglament de funcionament de la Quarta Assemblea Nacional\nPonència política aprovada durant l'assemblea general de l'Associació Reagrupament Independentista el 3 d'octubre de 2009.\nEsmenes Ponència Política\nModel de full d'esmena a la Ponència Política


Deu accions de la Diputació de Barcelona per a l’estiu en què tot comença de nou - Social.cat\nDeu accions de la Diputació de Barcelona per a l’estiu en què tot comença de nou\nLes activitats de temporada, com casals i colònies, s’han d’adaptar a una altra realitat, la de les noves necessitats sanitàries i socials\nDiumenge, 21 de juny de 2020 | 09:15 h\nLa Diputació ofereix una guia per a l’organització de les activitats d’estiu amb un decàleg de recomanacions per fer les activitats | Shutterstock\nL’escenari postpandèmia ens aboca a un estiu, el d’aquest 2020, en què la nova normalitat s’obre pas a cops de colze. Un estiu en què les activitats de temporada s’han d’adaptar a una altra realitat, la de les noves necessitats sanitàries i socials, sota una premissa ineludible: la d’un estiu segur i per a tothom.\nEl món local està responent i les dades així ho demostren. D’una banda, el 24% dels ajuntaments ha augmentat i allargat l’oferta d’estiu, i de l’altra, tots els municipis de més de 20.000 habitants de la província de Barcelona ofereixen activitats. Es calcula que la meitat dels ajuntaments donen ajuts o cedeixen espais i material a les entitats de lleure i esportives del seu municipi per poder articular el lleure d’estiu. I nou de cada deu ofereixen suport a les famílies, a través de beques, reducció de preus o fins i tot la gratuïtat.\nUna vegada més, els ajuntaments entomen el repte, com a administració més propera a la ciutadania, amb el suport tècnic i econòmic de la Diputació de Barcelona, per garantir el retorn de més de 250.000 infants i joves a casals, campus i colònies, espais educatius i de socialització necessaris per garantir la igualtat d’oportunitats.\nDes de la Diputació de Barcelona s’ha treballat en diverses línies per acompanyar els ajuntaments de la província en aquest estiu en què tot torna a començar. Estan aplegades al web www.diba.cat/estiu2020.\n1. Un estiu segur per a tothom. La nova normalitat implica nova normativa, noves activitats i nous, i més elevats, estàndards de seguretat. En definitiva, nous recursos que la Diputació de Barcelona posa a disposició de tots els ajuntaments de la província en un sol web: www.diba.cat/estiu2020.\n2. Més planificació, menys risc. Què hem de tenir en compte per planificar aquest estiu al meu municipi? La posada en marxa de les activitats d’estiu genera aquest any més dubtes que mai. La Diputació ofereix les respostes en una guia per a l’organització de les activitats d’estiu i amb un decàleg de recomanacions per tirar endavant les activitats.\n3. Casals i colònies, ara més que mai. Després del confinament, de tantes setmanes sense escola i sense activitats, les colònies i els casals d’estiu esdevenen fonamentals perquè infants i adolescents socialitzin, complementin el seu desenvolupament i, alhora, comparteixin els seus sentiments i inquietuds. La Diputació de Barcelona està ultimant en aquest sentit diversos recursos per a l’acompanyament emocional als casals, que s’afegeixen a les principals mesures i recursos d’higiene que els municipis i les diverses entitats de lleure tenen a la seva disposició.\n4. Equipaments segurs. Som a les portes d’un estiu diferent on, per poder donar servei a la ciutadania, els ajuntaments necessiten reobrir les seves instal·lacions i equipaments de manera segura. Per això la Diputació ha posat a disposició dels governs locals diverses guies de reobertura de centres educatius, de piscines i equipaments esportius i d’altres equipaments municipals, amb la informació necessària per poder oferir activitats d’estiu amb tots els criteris de seguretat.\n5. Ajuts als ajuntaments. El tancament de les escoles i dels serveis municipals ha tingut un impacte econòmic destacat sobre els ajuntaments que, a més, han hagut de fer front a despeses extraordinàries i d’urgència. Per contribuir a pal·liar la situació, la Diputació preveu, dins el seu Pla de Xoc per a la reactivació econòmica i social, ajuts a les activitats educatives, esportives i de lleure, així com un programa extraordinari de cohesió social, ciutadania i benestar amb una línia específica de suport a la infància i a l’adolescència en risc. L’objectiu és garantir l’equitat en l’oferta, a més de compensar les despeses extraordinàries provocades per la crisi i les derivades del tancament i la reobertura dels equipaments municipals.\n6. Ajuts a les famílies vulnerables. La crisi de la Covid-19 ha augmentat les necessitats socials bàsiques i ha obligat a reforçar els equips professionals de serveis socials per atendre situacions urgents o de necessitats socials greus. Justament per fer front a aquestes línies d’atenció a les famílies vulnerables, la Diputació va mobilitzar el passat mes de maig ajuts extraordinaris dins el programa complementari per a la garantia del benestar social.\n7. Col·laboració amb altres administracions. La Diputació de Barcelona impulsa, participa i col·labora en els espais de relació entre les diverses conselleries de la Generalitat i els governs locals. També està present a la Comissió Tècnica del Pla de Desconfinament de les Administracions Locals i en la Taula de Governança de l’Educació en el Lleure, encarregada de la coordinació i el seguiment de la campanya d’activitats de l’estiu.\n8. Treball en xarxa. Les necessitats dels ajuntaments i de la ciutadania derivades de la crisi de la Covid-19 exigeixen una resposta unitària i àgil. És per això que la Diputació ha fet un esforç de coordinació per donar una atenció integral i transversal en els àmbits d'educació, salut pública, esports, joventut i benestar social.\n9. Contacte continu amb els ajuntaments i les entitats de lleure. La corporació ha intensificat i reforçat els espais de relació amb els tècnics municipals i els responsables polítics dels ajuntaments de la província, com a principals coneixedors de les necessitats de la ciutadania. De la mateixa manera, els últims mesos ha impulsat els contactes amb les entitats de lleure, amb l’objectiu de compartir propostes i criteris per fomentar i promoure l’organització d’activitats d’estiu de qualitat i amb seguretat, així com sessions web amb persones expertes per ajudar a tractar els principals reptes d’aquest estiu postconfinament i la relació amb els col·lectius més desfavorits i vulnerables.\n10. I després de l’estiu? Reptes per al curs 2020-2021. El món ha canviat i, per tant, també ho ha de fer l’atenció educativa. La Diputació de Barcelona ofereix formació i recursos en línia per orientar, acompanyar i ajudar la comunitat educativa en la reobertura dels centres i en el disseny del pròxim curs escolar.\nMés informació: www.diba.cat | www.diba.cat/estiu2020\nJoves amb discapacitat intel·lectual es formen com a auxiliars en cura d’animals i espais verds al Prat de Llobregat\nEls col·legis professionals de la salut publiquen un vídeo conjunt per promoure la vacuna de la Covid-19\nVeïns i comerciants del Raval reclamen a Endesa que els indemnitzi pels talls: “La llum és un dret”


Cantem el Nadal | Bocins de música\n← Benvinguts al blog de música\nSi el món ens envia escombraries nosaltres li retornem música →\nPublicat el 17 octubre 2013 per FLORS MORENO AGUILAR\nPer aquest Nadal la proposta de cançons és aquesta. Espero que us agradin:\nQUAN SOMRIUS ( col·lectiva Altres Cançons de Nadal)\nBRINDEM PEL NADAL de Miquel Abras\nCURS 2013-14 :\nCom cada any per Nadal cantarem a l’esgésia diferents nadales. Aquest any tot l’alumnat de l’ESO oferirem al nostre públic dos cançons de composició catalana. Les dos porten un missatge molt potent que només podrem transmetre i les cantem amb ganes, vocalitzem i afinem tot el que puguem. També mirarem de posar-hi una mínima coreografia quan fem la tornada per tal de remarcar més el ritme.\nAprofitarem que tenim la Coral de Primària per a què ens acompanyin amb les seues veus a la tornada.\nUs deixo aquí les dues cançons(recordeu que teniu penjades les lletres a la plataforma):\nL’esperança és el regal, composada per Miquel Abras.\nFora de Joc, composada per Manu Guix.\nA banda dels compositors de les cançons us haureu fixat que als dos vídeos hi surten cantants catalans que coneixeu o si més no us sonen.\nUs deixo aquí algunes recomanacions d’alguns d’ells. Només cal que cliqueu damunt del lloc i us portarà al video de la cançó que us proposo:\nPer tu d’Amelie\nFes-ho realitat d’Amelie\nEnxaneta d’Elena Gadel\nMirar-nos als ulls cantat per Jofre Bardagí i Beth\nBébete la vida amb Lidia Guevara\nClara de Lidia Guevara\nTorna’m la vida de Miquel Abras amb Lidia Guevara\nDóna-li a la vida de MAnu Guix amb Pau Donés\nA tu quina t’ha agradat més? Quin estil t’agrada? Amb quina cançó et quedes? Tens alguna altra proposta? Alguna cançó d’alguns d’aquests grups que t’agradi i vulguis compartir…\nFes el teu comentari sobre aquestes cançons i DIGUES LA TEVA!\nAquest article s'ha publicat dins de Cançons de nadal i etiquetat amb Altres Cançons de Nadal, Brindem pel Nadal, cançons de nadal, Miquel Abras, Quan somrius. Afegiu a les adreces d'interès l'enllaç permanent.\n6 respostes a Cantem el Nadal\n22 octubre 2013 a les 19:21\nMolt bona idea Flors!\nM’ha agradat mol aquest blog i les cançons són molt boniques i originals, a més fàcils d’apendre.\nCom he dit abans el blog m’ha semblat molt bona idea! 🙂\nEric Abella Dalmau diu:\n4 novembre 2013 a les 19:06\nTal com ha dit la Laia això del bloc ha estat tot un éxit. Moltes felicitats per aquesta brillant idea.\nLes cançons fenomenals( sobretot si penses en la lletra de les cançons) i el videoclip també molt bonic.\n5 novembre 2013 a les 6:22\nGràcies pels ànims.estic encantada que us agradi. Per a mi la millor recompensa després de la feina que comporta crear i portar un blog és aquesta: que us faciliti la feina i si a més també us agraden les cançons que hi penjo i que cantem ja és massa!!\n9 novembre 2013 a les 11:06\nCom han dit els meus companys, aquest bloc és molt xulo!\nA mi també m’agraden molt les cançons, sobretot pel significat que tenen!\nGràcies Flors! 🙂\n13 novembre 2013 a les 14:39\nFlors aquest bloc que as creat esta molt bé.\nSón unes cançons ben xules i també son bastan fàcils de apendre, i almenys a mi si escolto la lletra m’agraden més. 😀\nalba barcons berga diu:\n27 gener 2014 a les 8:40\nFlors, molt xulo el bloc.\nHi ha moltes coses interessants.\nHi ha algunes cançons que estan molt bé, però algunes les hem escoltat molts cops i crec que aniria bé renovar-les.


Ja ha arribat el gran dia de la presentació oficial dels 38 equips que formen el CF Mollet UE. Tota l’afició està convidada a participar aquest vespre a les 20.00 hores al Germans Gonzalvo per animar i celebrar la gran festa de presentació del CF Mollet UE amb més de 500 jugadors.\nL’acte començarà amb el passadís i presentació de cadascún dels 38 equips: 4 d’escola, 6 prebenjamins, 8 benjamins, 8 alevins, 5 infantils, 3 cadets, 2 juvenils, el primer equip i veterans. «Estem il·lusionats amb aquest dia tota la junta directiva, coordinadors, entrenadors i jugadors. És la gran festa del CF Mollet UE i estem molt satisfets de poder fer un acte com aquest de presentació on hauran sorpreses i molt bon ambient», remarca el president del CF Mollet UE, Feliu Tura. “Som 38 conjunts que portem el nom de Mollet per tota Catalunya amb orgull, i estem molt contents de que els més de 500 jugadors ho gaudeixin”, valora Tura.\nDurant l’acte hauran parlaments del president del club, Feliu Tura, dels coordinadors -Mario Garcia i Otger Canals-, de dos joves futbolistes i de l’alcalde de Mollet, Josep Monràs. Tots els equips seran presentats i la gran festa s’acabarà amb els ja tradicionals focs d’artifici. Us hi esperem afició! Avui a les 20.00 hores al Germans Gonzalvo!


⚫ Troben un cadàver d'un home en Benafer\nApareix el cos sense vida d'un home en Benafer\nEls servicis d'emergència s'han desplaçat fins al lloc dels fets i han confirmat la mort\ndissabte, 30 de gener 2021 - 16:15h\nL'home ha sigut trobat este matí mort | València Diari\nEste matí de dissabte, cap a les 11.55 hores, un veí de Benafer, en la comarca de l'Alt Palància (Castelló), ha avisat al Consorci Provincial de Bombers de Castelló de la presència del cos d'un home en un barranc d'esta localitat.\nSegons ha avançat el diari 'Mediterráneo', fins al lloc dels fets s'han desplaçat la Guàrdia Civil, els cossos de bombers dels Parcs de l'Alt Palància i Plana Baixa i els servicis d'emergència que han confirmat la mort de l'home. Fins al moment no ha transcendit la identitat de la víctima.\nCasualment, es dóna la circumstància que la població de Benafer està mobilitzada en les últimes tres setmanes en la cerca d'un home de 49 anys desaparegut el passat 8 de gener, sense que, de moment, hagueren tingut èxit les batudes organitzades pels veïns.\n"Preocupació en Castelló: Quatre morts en una residència a causa del Covid-19" "Investiguen un possible abús en un centre de malalts mentals en Castelló"


Bub-bub a l’aigua! - LA MIRA - Magazín\nNomés hi ha un crit: “Gossos a l’aigua!”. No pot ser d’una altra manera: aquest és el primer parc aquàtic per a gossos de Catalunya. Sí, gossos nedant, fent surf, baixant per tobogans, anant amb canoes, jugant amb pilotes... Gossos passats per aigua. Gossos líquids. Mullats, remullats, frescos, refrescant-se, divertint-se, passant-s’ho pipa... com els amos.\n“És un lloc exclusivament pensat perquè el gos s’ho passi bé, i si el gos s’ho passa bé, l’amo també”, explica a LA MIRA un dels treballadors d’aquest parc aquàtic caní de la Roca del Vallès. Mireu-los la cara: als quissos i als amos. Esquitxats de felicitat i units per la mullena de llibertat sense corretja animal ni humana.\nPublicat el 8 d'agost de 2020


Taula de Diàleg per a la Prevenció dels Trastorns de la Conducta Alimentària: Acte plenari i roda de premsa - Associació contra la Anorèxia i la Bulímia\nTaula de Diàleg per a la Prevenció dels Trastorns de la Conducta Alimentària: Acte plenari i roda de premsa\nAquest dijous 20 de juliol la Taula de Diàleg per a la prevenció dels Trastorns de la Conducta Alimentària ha dut a terme un acte plenari en el que ha presentat la feina que la Taula està treballant enguany, "Anorèxia i Família", acompanyada d'una roda de premsa en la que la Directora de l'Agència Catalana de la Joventut, Montserrat Ribera, ha presentat les accions que el Govern està duent a terme per controlar i sancionar els continguts que fan apologia de l'anorèxia i la bulímia a la xarxa. Aquest ha estat, a més, el primer acte de la Sra. Marcela Topor com a presidenta de la Taula de Diàleg per a la Prevenció dels Trastorns de la Conducta Alimentària.\nLa directora de l’Agència Catalana de Consum (ACC), Montserrat Ribera, ha anunciat avui que el Govern està estudiant les vies legals per poder perseguir els webs, blocs, i xarxes socials que fan apologia de l’anorèxia i la bulímia a internet. D’aquesta manera, la Generalitat atén la petició de la Taula de Diàleg per a la Prevenció dels Trastorns de la Conducta Alimentària (TCA), recollida en les conclusions dels treballs “Anorèxia i Internet”, que durant dos anys han analitzat l’impacte de continguts “no saludables” a la xarxa sobre pacients d’anorèxia i bulímia.\nEn el marc de la reunió plenària de la Taula de Diàleg per a la Prevenció dels TCA, celebrada aquest matí al Palau Robert, Ribera ha explicat que des dels Departament d’Empresa i Coneixement, i de Salut, s’està treballant per dotar l’administració “d’eines legals” per poder actuar de manera eficaç contra la difusió a internet d’aquests continguts incitadors dels trastorns alimentaris. Ribera ha avançat que “des de la Generalitat estem treballant per poder perseguir d’una banda, els particulars que difonguin aquests continguts a internet i d’una altra, contra els hostings, les empreses que allotgen els webs, blocs i xarxes que fan apologia dels trastorns alimentaris amb continguts que inciten a l’anorèxia i la bulímia”. La directora de l’ACC ha volgut destacar que “per crear aquest marc legal específic que ens permeti actuar com a administració estem treballant d’una manera possibilista, a partir de la modificació de lleis ja existents: el Codi del Consum i la Llei de Salut Pública”.\nLes conclusions també recullen recomanacions als mitjans de comunicació. Se’ls demana que quan informin dels trastorns alimentaris evitin esmentar paraules clau relacionades amb les pàgines que en fan apologia, ja que així es contribueix a alimentar l’efecte “curiós”, i que prioritzin la protecció de la salut dels menors en l’edició i difusió dels continguts. Finalment, es recullen recomanacions orientades a la societat en general. S’aconsella diversificar les fonts informatives, consultar fons especialitzades vinculades directament amb el TCA, i davant de qualsevol sospita consultar, i s’escau, denunciar continguts susceptibles de ser incitadors de trastorns a l’Associació contra l’Anorèxia i la Bulímia.\nFont original: https://goo.gl/b2tPcY (Sala Premsa Generalitat de Catalunya)


Gillian Panebianco guanya el primer premi del Concurs de piano Ciutat de Mataró - Revista Cambrils\nGillian Panebianco guanya el primer premi del Concurs de piano Ciutat de Mataró\nPublicat el Dimecres, 19 de juny de 2019 12:24h\nGillian Panebianco va obtenir el primer premi de piano en la categoria d'alumnes de fins a 12 anys | Cedida\nGillian Panebianco Del Monaco, de 9 anys d'edat i alumna de l'Escola Municipal de Música de Cambrils, va obtenir el primer premi del Concurs de piano Ciutat de Mataró –en la categoria de fins a 12 anys–, celebrat el passat 16 de juny. Gillian –germana de la violinista Jennifer Panebianco– és alumna del professor Eladi Dalmau i, des de ben petita, viu el món de la música. També estudia violoncel des dels 5 anys i, actualment, és alumna de l'escola Mas Clariana. És filla dels guitarristes Vania del Monaco i Alfredo Panebianco. Aquest premi se suma al primer premi que ja va aconseguir, el passat mes de desembre, el Concurs de Joves Pianistes de Catalunya "Pianissimo".


El “rebranding” – Oriol Bargalló\nfebrer 20, 2020 Març 2, 2022 per Oriol Bg, posted in Disseny gràfic, Logotips\nEl “rebranding” (redisseny) és una de les decisions més complicades que pot tenir una empresa, és molt costós i no sempre pot sortir bé. Renovar la marca, refrescar-ne la imatge, adaptar-se als nous temps i a l’evolució del negoci, en definitiva, es tracta de canviar el que no funciona o el que funciona però podria funcionar millor.\nQuè és el “rebranding”\nEl “rebranding” es defineix com el conjunt d’accions que, mitjançant el canvi de nom, logotip, tipografia, disseny, missatges publicitaris o la combinació dels anteriors, busca canviar l’opinió de clients i inversors d’una marca ja establerta.\nGairebé totes les marques van actualitzant la seva imatge poc a poc al llarg de la seva vida, algunes amb un canvi més pronunciat i d’altres menys. L’objectiu sempre és canviar la percepció de la seva marca, buscant una diferenciació dels seus competidors que, al mateix temps, sigui rellevant per a la seva audiència i, sobretot, creïble.\nExemple de “rebranding” de marca\nQuan es fa el “rebranding” de la marca\nEl “rebranding” és pura estratègia, quan es modifica una marca, l’objectiu que es persegueix és canviar el seu posicionament, o bé perquè la marca ha canviat, o bé perquè el posicionament que perseguien no s’ha aconseguit. Els motius pels quals es fa un “rebranding” són:\nDiferenciar-se dels competidors\nEliminar la mala imatge\nPèrdua de quota de mercat\n1. Diferenciació dels Competidors\nLa teva marca pot pertànyer a un mercat on les empreses amb prou feines es diferenciïn les unes dels altres. En aquest cas, és bona idea trobar un posicionament que ajudi a la teva empresa a ser percebuda com diferent: perquè protegeix el medi ambient, perquè innova més, perquè té millor disseny… La proposta ha de basar-se en una diferència que interessi al teu client objectiu.\n2. Eliminar la mala imatge\nQuan una empresa ha fet alguna cosa malament durant molt de temps, és normal que tingui una imatge negativa i es devaluï el valor de la marca. És recomanable que el canvi de marca vingui donat per un canvi en l’estratègia empresarial. De res serveix canviar la imatge si no l’acompanya un canvi substancial en el seu comportament. És el cas de l’últim “rebranding” de l’empresa McDonald’s.\nCronologia dels “rebrandings” de McDonald’s\n3. Pèrdua de quota de mercat\nDavant d’una pèrdua important de quota de mercat, les marques solen reaccionar replantejant la seva estratègia de branding per arribar d’una manera significativa a la seva audiència i millorar la diferenciació amb els seus competidors.\nUn exemple és la tornada d’Steve Jobs a Apple, el 1997. La marca va canviar de “Apple Computer” a “Apple” perquè això li permetia vendre altres productes a banda dels ordinadors, com l’iPod o l’iPhone, i seguir la línia de “Think Different” per a descriure el target al què volien arribar.\nCronologia dels “rebrandings” d’Apple\n4. Mantenir la rellevància\nEmpreses que tenen un bon posicionament entre els clients de tota la vida, però que no acaben d’arribar a nous segments. Per exemple, quan una marca s’expandeix a altres països i el seu nom, o té connotacions negatives, o bé s’associa a altres productes.\n“Rebranding” de MasterCard\n5. Causes inesperades\nCom una crisi mundial, fallida o canvis radicals en el mercat que obliguen a la companyia a replantejar-se un canvi organitzatiu, que acostuma a venir acompanyat d’una nova estratègia de personalització.\n“Rebranding” amb canvi de nom de Don Limpio\nEl “rebranding” no és només un canvi d’imatge. La imatge ha de ser el reflex d’un canvi en la filosofia o una nova forma de fer les coses. Canviar el logotip perquè sí, sense cap raó pot portar més problemes que beneficis.\nPrevious postLa composició al disseny gràfic


Carme Mas | Per un nou govern d'esquerres\nPer Un Nou Govern D'esquerres\nmcmas 04 Novembre, 2006 16:39 Catalunya Enllaç permanent Retroenllaços (0)\n“La ciutadania de Catalunya vol un govern nou, honest, de mans netes, transparent, engrescador, que tingui com a punt de mira el país i no els interessos partidistes, que treballi per una Catalunya socialment justa i sostenible, una Catalunya que avanci en l'autogovern i sigui lider entre les regions de l'arc mediterrani, referent per als pobles d'Espanya i amb pes específic a Europa.”\nAixò ho vaig escriure el 26 de novembre del 2003, en iniciar amb els companys de la Plataforma de Tarragona de Ciutadans pel Canvi un bloc en què donàvem suport a la formació d’un govern catalanista i d’esquerres. No va ser fàcil, fa tres anys, arribar a acords. Les circumstàncies eren molt adverses. O és que no recordem en mans de qui estava el govern de l’estat a qui havia donat suport CIU? I malgrat tot, es va respondre a l’oportunitat històrica de portar a terme l’alternança a Catalunya.\nQuan el govern es va formar, Ernest Benach va fer una metàfora de la seva gestació, comparant-la a un tres de vuit aixecat per sota. En aquella ocasió, el 26 de desembre, vaig escriure: “No volem renunciar al somni que una altra manera de fer política és possible, amb corresponsabilitat de les forces polítiques que integren el pacte i amb la participació paritària dels homes i les dones més capaços en la gestió del nou govern. Per què no un tres de deu amb folre i manilles? Anar més lluny és possible!”\nDesprés de 1000 dies de govern continuo pensant el mateix. La coresponsabilitat és condició necessària. Això vol dir aprendre dels errors i dels encerts i fer novamanet una coalició d’esquerres exigeix a tots els partits sentit de govern, coresponsabilitat en les decisions, solidaritat en la gestió. La cultura organitzativa del segle XXI s’estableix sobre el treball en xarxa i la transversalitat. El lideratge només pot ser efectiu si es teixeix sobre complicitats i confiances, elements clau per a l'enfortiment d'un govern catalanista i de progrés. Sembla que les negociacions avancen. L’oportunitat que la ciutadania ens dóna per jugar la segona part del partit és única. Cal respondre-hi amb un govern madur, ferm i sòlid. I dic un govern, no un puzzle on encaixin les peces dels tres partits. Un govern amb coresponsabilitat i solidaritat, sense partidismes ni compartiments estancs.\nL’article d’Antonio Franco d’avui, a “El Periódico” reflexiona sobre aquesta qüestió. El podeu llegir en la transcripció adjunta.\nAntonio Franco (EL PERIÓDICO, 04.11.06)\nTot apunta cap a una segona oportunitat per al Govern tripartit. O, millor dit, cap a un tripartit amb els mateixos partits que van firmar fa tres anys el Pacte del Tinell, però escarmentat, amb plantejaments diferents. Que subscrigui una conducta governamental més cohesionada i seriosa, després que l'electorat els hagi donat el solemne toc d'aquest Dia de Difunts.\nS'acostuma a dir que els votants donen aquest o aquest altre mandat. En aquesta ocasió, Catalunya reclama nítidament als seus polítics que es posin a l'altura. Els dóna un Parlament més heterogeni i plural que mai, i els brinda la mateixa gamma de possibilitats d'ara fa tres anys: sociovergència, tripartit o bé front nacionalista.\n"Decideixin vostès; és la seva feina", els crida als polítics amb evident mal humor un electorat cada vegada més reduït. De manera que hauran de ser els polítics, o si més no una part, els que es posin d'acord sobre el rumb del país.\nPer començar, aquests electors no li han donat a Convergència i Unió (CiU) la rotunda victòria que aquest partit reclamava. CiU ha perdut en l'oposició desenes de milers de vots i no capitalitza els errors del Govern. La seva única i pírrica satisfacció és que l'etern rival, el PSC, encara n'ha perdut més. Però la campanya desplegada deixa Artur Mas bastant aïllat en el moment d'intentar pactar acords. Voler-lo, únicament el volen els seus i José Luis Rodríguez Zapatero. Però, després d'acusar repetidament els socialistes catalans de ser sucursalistes del PSOE, ha creat les condicions perquè ara l'últim que pot fer José Montilla, després de perdre cinc diputats, és donar-li la raó i fer cas del que diuen a Madrid.\nHo té malament CiU, malgrat la seva victòria formal. Però l'enrabiada dels votants ha castigat cap a totes les direccions. Les dues forces nuclears del tripartit, els socialistes i Esquerra Republicana, han retrocedit en els seus suports. L'altre partit de l'oposició, el Partit Popular (PP), tampoc es beneficia del descontentament, s'aprima i es converteix en encara més marginal del que era, a efectes de poder, en el Parlament de Catalunya.\nI encara una pica final contra la classe política existent es concreta en el fet que l'electorat obre la porta parlamentària a una altra força perquè faci la competència als cinc partits presents fins ara a la Cambra. Es presumia de molta pluralitat i els ha sortit el tret per la culata.\nEl nou partit, frontalment antinacionalista, constitueix clarament un càstig. Va sorgir de forma improvisada fa poc, i encapçalant la llista, Albert Rivera, la majoria de catalans el van veure vestit per primera vegada (una sagaç al.lusió del comentarista Ricard Fernández Deu al seu nu frontal propagandístic) durant la nit electoral, quan ja celebrava el seu èxit.\nMontilla opta a presidir la Generalitat perquè, aquí, qui suma, suma. Però el llast dels errors col.laterals comesos pel tripartit presidit per Pasqual Maragall en la tramitació de l'Estatut, obliga a, si es repeteix la fórmula, fer que sigui realment diferent. Que la presidència de la Generalitat tingui força en caràcter i en estratègia. Que la coalició no sigui una mera juxtaposició conjuntural de senyores i senyors que van a la seva o a la dels seus respectius partits. I que existeixi fidelitat a la idea que les banderes ja estan degudament hissades i els sentiments nacionals perfectament delimitats, de manera que el Govern de la Generalitat es dediqui a abocar-se a les necessitats directes de qualitat de vida, treball i drets, a curt i a llarg termini, dels ciutadans.\nÉs veritat que el tripartit de Maragall va materialitzar una política social innovadora i efectiva en gairebé totes les direccions, però, com a Govern, va estar mancat de capacitat de lideratge per il.lusionar i impulsar Catalunya de manera tangible cap als nous reptes que presenta l'economia globalitzada i de societat inevitablement mestissa. Ara, si té una segona oportunitat, ni el soroll mediàtic advers, ni els cruixits de la seva pròpia configuració interna han de difuminar aquest projecte.


L'Estat obre la porta a abaixar el preu de les carreres\nRedueix la forquilla del cost dels graus a partir de la qual les autonomies fixen les taxes || Anunci del ministre al Senat\nLa Generalitat va aprovar l’any passat una disminució del 30% del preu de les carreres per a alumnes amb rendes baixes, encara que a la UdL nou de cada deu no se’n veuen beneficiats.\n“L’Estat fixa la forquilla, però són les comunitats autònomes les que fixen el preu. És veritat que hi ha disparitats, però són les comunitats autònomes les que fixen les disparitats, no l’Estat”, va insistir, en resposta a crítiques del senador socialista Francisco Menacho.\nD’altra banda, el ministre va negar que existeixi “segregació” escolar, amb referència al finançament públic de col·legis que segreguen per sexes, entre aquests dos de Lleida (Arabell i Terraferma). “La segregació és un règim de l’apartheid de Sud-àfrica. A Espanya no hi ha ni segregació ni discriminació”, va assenyalar.\nAixí mateix, va argumentar que la Convenció de la Unesco no considera discriminació els “sistemes d’ensenyament separats per als alumnes de sexe masculí i femení”. El ple del Tribunal Constitucional va debatre ahir avalar aquest finançament.


Merkež Guest House Bizeljsko Eslovènia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nMerkež Guest HouseBrezovica 16, Bizeljsko, Bizeljsko, Eslovènia, 8259 - Veure al mapaExcepcional9,9Basada en19comentarisMerkež Guest HouseVeure més fotos"Great atmosphere and great innkeepers. Enjoyed the hospitali..."MatthewBosnia HerzegovinaVestíbulVeure més fotosVeure totes les 50 fotosExcel·lent ubicació 9,5Veure al mapa9,5UbicacióParticularitats que li encantaranmini bar\nSobre l'allotjamentDescripcióDissenyat tant per oci com per negoci, Merkež Guest House està situat idealment a Bizeljsko; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Merkež Guest House asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, escriptori, insonorització, telèfon, aparell de televisió a cada habitació. Pesca, parc infantil, jardí de l'hotel, són llocs ideals per a relaxar-se després d'un llarg dia. Sigui quin sigui el motiu del seu viatge, Merkež Guest House és una selecció idònia per a la vostra estada a Bizeljsko.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesia Idiomes ParlatsAnglèsEslovèRusAlemanyPolonèsTxecMostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


Finalistes de l'edició 2021 del programa SpinUOC d'emprenedoria | Hubbik\nFinalistes de l'edició 2021 del programa SpinUOC d'emprenedoria\nEl jurat d'experts ha seleccionat els vuit projectes finalistes de l'SpinUOC 2021\nJa sabem quins són els finalistes que el proper 17 de juny presentaran els seus projectes a la Antiga Fabrica Damm.\nUn cop finalitzada la segona fase d'assessorament del programa SpinUOC, el jurat d'experts ha seleccionat —pel caràcter innovador, la viabilitat, l'equip i l'alineament estratègic i l'impacte social— vuit projectes com a finalistes de l'edició 2021. La final se celebrarà el vinent 17 de juny.\n·Angular Technologies, un derivat que proporciona serveis de posicionament que exploten senyals de diverses ràdios per obtenir una posició 3D precisa en escenaris hostils per GPS.\n·Educatool, és una eina educativa per a pares i mares, docents i professionals de la psicologia i l'educació basat en troballes científiques que duen a l'èxit educatiu.\n·Fraud Research, ofereix una plataforma al núvol que resol diferents casos d’ús en detecció de frau fent servir IA.\n·Mocoto, és un sistema mòbil de detecció de la superfície corneal. Usant l’app MoCoTo l’oftalmòleg o optometrista adquireix una fotografia del pacient i obtè la informació que li servirà per avaluar la seva salut visual.\n·Opground, connecta oportunitats laborals amb programadors, buscant, aplicant i passant les primeres entrevistes de forma automàtica per ells, per tal que les empreses, que reben els perfils més adequats en menys de cinc minuts, connectin amb els més apropiats. Així, el sistema replicador d’entrevistes virtual i automàtic permet fer les connexions tal com ho faria un recruiter però un 60-80% més ràpid, esdevenint, en el primer reclutador virtual.\n·Peacebuilder, és una plataforma innovadora per a la resolució de conflictes en línia (ODR) amigable via web o aplicació mòbil, que agilitza i sistematitza la resolució de conflictes entre individus i proveïdors de serveis.\n·Whoduniter, un servei d'e-learning i desenvolupament per a empreses basat en novel·les policíaques. Els participants en aquestes activitats poden perfeccionar les seves habilitats socials i posar-les a prova en un procés d'aprenentatge pràctic immersiu, dinàmic i d'alt impacte en un entorn de ficció criminal.\n·Xatkit, és una plataforma d’orquestació de chatbot de codi obert que es pot utilitzar per construir i executar tot tipus de chatbots intel·ligents combinant qualsevol nombre de components i proveïdors de NLP en funció de les necessitats del projecte.


ALBIOL I CALVET A L’ANTIC AJUNTAMENT\nLa pintora benicarlanda Amparo Albiol i el ceramista Miguel Calvet exposen aquest mes en l’antic ajuntament. Els dos artistes s'han unit per a exposar una xicoteta part de la seua prolífica obra, que sorprèn per l'explosió de creativitat. La pinzellada d'Amparo és impressionista en alguns quadres, clàssica en uns altres i sempre sorprenent en tots per la quantitat de matisos que aconsegueix arrancar en qualsevol creació que es plantege. Ama d'una rica paleta de colors i pinzellades, els seus quadres adquireixen vida pròpia en el Gòtic. Per la seua banda Calvet és veterà creador, artista polifacètic i habitual d'exposicions en la ciutat.\nCAMBRILS AL MUCBE\nL'artista peníscolà Sergi Cambrils torna a exposar en el Museu de la Ciutat de Benicarló. Ho fa en aquesta ocasió amb la mostra 'Precipicis de paper', que aporta gran part de les últimes creacions de l'artista. La mostra es podrà visitar fins al 7 de juny. El Mucbe i Sergi Cambrils han quallat una trajectòria artística en paral•lel. Fa deu anys, l'artista de Peníscola va ser el primer a exposar en un Mucbe que acabava d'obrir les portes, sent encara un artista poc conegut. Ara Cambrils, amb una sòlida trajectòria artística darrere, i el Mucbe, convertit en un referent cultural, tornen a trobar-se per a exposar les últimes creacions de l'artista. En l'exposició es mostren gran part de les últimes obres de l'artista integrades en sèries com Zooilógico, on Cambrils planteja la seua animalari particular, i Peñiscoleteando, un homenatge als colors, les tradicions i els personatges que inunden Peníscola durant les seues Festes Patronals.\nCONCURS FOTOGRAFÍA DE FESTES\nLa Regidoria de Festes de Benicarló ha convocat el XXXI Concurs de Fotografia Festes Patronals Ciutat de Benicarló. La imatge guanyadora il•lustrarà la portada del programa de Festes. La temàtica obligada serà, com cada any, les Festes Patronals i s'admetran fotografies en blanc i negre i també en color, en qualsevol tècnica fotogràfica. Cada autor podrà presentar les fotografies que crea convenients, en superfície vertical i dimensions A4. El jurat tindrà en compte diversos criteris d'avaluació, com la composició, la dificultat, la perfecció tècnica i artística, l'originalitat o la creativitat. El concurs inclou un primer premi dotat amb 300 euros i un accésit de 50 euros. La data límit de presentació de fotografies és el 15 d'abril i l'endemà passat, el dia 17, es reunirà el jurat per a determinar el treball guanyador. El lliurament del premi tindrà lloc durant l'acte d'elecció de la Reina de les Festes, el pròxim mes de maig.